text: Venemaal sündinud ja senise karjääri jooksul rohkelt klubisid vahetanud Adediran on meeskonna mänedžeri Antti Vasara sõnul füüsiliselt tugev mees, keda saab kasutada ka tsentrina. Lisaks korvialusele mängule olevat tal ka hea keskpositsioonivise. Pärast USAs veedetud aastaid on ta viimastel hooaegadel pallinud Venemaa tugevuselt teises liigas ja vähemalt statistika järgi teinud seda hästi.